[bookmark: bookmark0]ΣΥΛΛΟΓΙΚΗ ΣΥΜΒΑΣΗ
Μεταξύ της Εταιρείας ΓΙΑΝΝΑΚΗΣ ΣΑΒΒΙΔΗΣ ΚΑΙ ΥΙΟΙ ΛΤΔ και της
Συντεχνίας Εργατοϋπαλλήλων, Βιομηχανίας, Εμπορίου, Τύπου -
Τυπογραφείων και Γενικών Υπηρεσιών Κύπρου Π.Ε.Ο.
(Σ.Ε.Β.Ε.Τ.ΤΥ.Κ. Τμήμα Λάρνακας), που αφορά τους όρους εργασίας
των εργαζομένων που απασχολούνται στην πιο πάνω εταιρεία
συμφωνούνται τα πιο κάτω: 
1. [bookmark: bookmark2]ΑΝΑΓΝΩΡΙΣΗ
Η Συντεχνία Εργατοϋπαλλήλων, Βιομηχανίας, Εμπορίου, Τύπου - Τυπογραφείων και Γενικών Υπηρεσιών Κύπρου Π.Ε.Ο. (Σ.Ε.Β.Ε.Τ.ΤΥ.Κ. Τμήμα Λάρνακας) αναγνωρίζεται ως ο εκπρόσωπος του προσωπικού για την διαπραγμάτευση των όρων εργασίας τους ή την επίλυση οποιοσδήποτε εργατικής διαφοράς.
2. [bookmark: bookmark4]ΩΡΑΡΙΟ
Εφαρμόζεται πενθήμερη εβδομαδιαία εργασία από Δευτέρα μέχρι Παρασκευή. Το ωράριο του προσωπικού ανέρχεται στις 38 ώρες την εβδομάδα.
3. [bookmark: bookmark6]ΥΠΕΡΩΡΙΕΣ
Εργασία πέραν του κανονικού ωραρίου θα πληρώνεται υπερωριακώς ως ακολούθως:
Δευτέρα μέχρι και την Παρασκευή συμπεριλαμβανομένης η μία ώρα ως ενάμιση.
Το Σάββατο, τις Κυριακές και τις υπό της Διεύθυνσης αναγνωρισμένες επίσημες αργίες, η μία ώρα ως δύο ώρες.
4. [bookmark: bookmark8]ΑΔΕΙΑ ΑΣΘΕΝΕΙΑΣ
Παρέχεται πληρωμένη άδεια ασθένειας στο προσωπικό για τέσσερις εβδομάδες. Η πληρωμή δεν θα υπερβαίνει σε καμία περίπτωση το 50% των κανονικών αποδοχών των εργοδοτουμένων.
Νοείται ότι το επίδομα που λαμβάνει ο εργοδοτούμενος από τις Κοινωνικές Ασφαλίσεις επιστρέφεται στον εργοδότη.
Όλες οι περιπτώσεις ασθένειας ή παραμονής σε νοσοκομείο ή κλινική πρέπει να πιστοποιούνται γραπτώς από γιατρό.
5. [bookmark: bookmark10]ΕΤΗΣΙΕΣ ΑΔΕΙΕΣ
Στο προσωπικό παραχωρούνται οι πιο κάτω ετήσιες άδειες με πλήρεις απολαβές, με βάση τα χρόνια υπηρεσίας τους.
α) Μέχρι 10 χρόνια υπηρεσίας	-	21	εργάσιμες ημέρες.
β) Από 10-20 χρόνια υπηρεσίας	-	22	εργάσιμες ημέρες.
β) Από 20 χρόνια και άνω	-	23	εργάσιμες ημέρες.

6. [bookmark: bookmark12]ΕΟΡΤΕΣ-ΑΡΓΙΕΣ
Οι πιο κάτω επίσημες εορτές, αναγνωρίζονται ως επίσημες αργίες με πλήρεις απολαβές:
1. 1η Ιανουαρίου			10. 1η Μαϊου
2. 2η Ιανουαρίου*			11. Δευτέρα του Κατακλυσμού
3. 6η Ιανουαρίου			12. 15η Αυγούστου
4. Καθαρά Δευτέρα			13. 1η Οκτωβρίου
5. 25η Μαρτίου				14. 28η Οκτωβρίου
6. 1η Απριλίου				15. 24η Δεκεμβρίου
7. Μεγάλη Παρασκευή		16. 25η Δεκεμβρίου
8. Δευτέρα της Λαμπρής		17. 26η Δεκεμβρίου
9. Τρίτη της Λαμπρής 
							
* Η 2η Ιανουάριου ισχύει μόνο για τους πωλητές ως ο Νόμος.
7. [bookmark: bookmark14]ΤΑΜΕΙΟ ΠΡΟΝΟΙΑΣ
Εφαρμόζεται Ταμείο Προνοίας για το τακτικό προσωπικό. Προς το σκοπό τούτο η συνεισφορά της εργοδοτικής πλευράς ανέρχεται στο 5% επί του συνόλου του μισθού (βασικού και τιμαρίθμου).
Το Ταμείο Προνοίας λειτουργεί βάση ειδικών κανονισμών που είναι εγκεκριμένοι από τον Έφορο Ταμείων Προνοίας.
Τακτικό προσωπικό θεωρείται το προσωπικό που κλείνει εξάμηνη δοκιμαστική υπηρεσία.
8. [bookmark: bookmark16]ΑΔΕΙΑ ΜΗΤΡΟΤΗΤΑΣ
Παρέχεται άδεια μητρότητας όπως καθορίζεται από τη σχετική νομοθεσία. Η Εταιρεία θα συμπληρώνει το επίδομα των Κοινωνικών Ασφαλίσεων με ανώτατο όριο 50% των απολαβών.
9. [bookmark: bookmark18]ΑΔΕΙΑ ΠΑΤΡΟΤΗΤΑΣ
Παρέχεται άδεια πατρότητας όπως καθορίζεται από την σχετική νομοθεσία.
10. [bookmark: bookmark20]13ος ΜΙΣΘΟΣ
Η Εταιρεία θα παρέχει σε όλο το προσωπικό (εβδομαδιαίους και μηνιαίους) ένα μηνιαίο μισθό ως 13° μισθό, κατά τις γιορτές των Χριστουγέννων.
Για υπηρεσία λιγότερη του έτους θα παρέχεται αναλογία του 13ου μισθού.
11. [bookmark: bookmark22]140ς ΜΙΣΘΟΣ
Η Εταιρεία θα παρέχει 2 εβδομάδες σε όλο το προσωπικό 14° μισθό κατά τις γιορτές του Πάσχα.

12. [bookmark: bookmark24]ΤΙΜΑΡΙΘΜΟΣ
Για σκοπούς τιμαριθμικών αναπροσαρμογών θα ακολουθείται η Συμφωνία που υπογράφτηκε για την ΑΤΑ μεταξύ των κοινωνικών εταίρων και της Υπουργού Εργασίας στις 26 Ιουλίου 2017 και οτιδήποτε συμφωνηθεί μεταγενέστερα μεταξύ των κοινωνικών εταίρων.
13. [bookmark: bookmark26]ΔΟΚΙΜΑΣΤΙΚΗ ΠΕΡΙΟΔΟΣ
Όλοι οι νεοπροσλαμβανόμενοι υπάλληλοι θα εργάζονται δοκιμαστικά για περίοδο 6 μηνών.
14. [bookmark: bookmark28]ΑΠΟΛΥΣΗ / ΑΠΟΧΩΡΗΣΗ
Σε περίπτωση απόλυσης ή αποχώρησης εργοδοτουμένου θα δίδεται αντίστοιχη προειδοποίηση βάσει του Περί Τερματισμού Απασχόλησης Νόμου.
15. [bookmark: bookmark30]ΣΥΝΤΕΧΝΙΑΚΗ ΣΥΝΔΡΟΜΗ
Η Εταιρεία θα αποκόπτει 1% από το σύνολο των απολαβών του προσωπικού για σκοπούς συντεχνιακής συνδρομής.
16. [bookmark: bookmark32]ΓΟΝΙΚΗ ΑΔΕΙΑ
Στο προσωπικό της Εταιρείας παραχωρείται γονική άδεια όπως προβλέπει η σχετική νομοθεσία.
17. [bookmark: bookmark34]ΤΟΠΙΚΗ ΕΠΙΤΡΟΠΗ
Η Διεύθυνση αναγνωρίζει τον θεσμό της Τοπικής Επιτροπής και θα παρέχει σ' αυτή κάθε διευκόλυνση, για την διεκπεραίωση των συντεχνιακών της υποχρεώσεων. Η Τοπική Επιτροπή θα συνεργάζεται με την Διεύθυνση, για την εφαρμογή των όρων της παρούσας συμφωνίας, την επίλυση οποιοσδήποτε εργατικής διαφοράς ή και οιονδήποτε άλλων ζητημάτων που αφορούν την ομαλή λειτουργία της Εταιρείας.
18. [bookmark: bookmark36]ΔΙΑΔΙΚΑΣΙΑ ΕΠΙΛΥΣΗΣ ΔΙΑΦΟΡΩΝ
Θα ακολουθούνται τα στάδια του Κώδικα Βιομηχανικών Σχέσεων για την υποβολή αιτημάτων ή την επίλυση εργατικών διαφορών ή και παραπόνων.
19. [bookmark: bookmark38]ΕΦΑΡΜΟΓΗ ΚΩΔΙΚΑ ΠΕΡΙ ΣΕΞΟΥΑΛΙΚΗΣ ΠΑΡΕΝΟΧΛΗΣΗΣ
Συμφωνείται όπως τηρείται ο κώδικας Περί Σεξουαλικής Παρενόχλησης στην εργασία όπως αυτός έχει συμφωνηθεί από τις συνδικαλιστικές οργανώσεις ΠΕΟ, ΣΕΚ και ΟΕΒ.
20. [bookmark: bookmark40]ΑΥΞΗΣΕΙΣ
[image: ]Παραχωρείται βασική αύξηση ύψους 2% με ελάχιστο ποσό €30 από 1/1/2024.
21. [bookmark: bookmark42]ΤΑΜΕΙΟ ΕΥΗΜΕΡΙΑΣ
Η Εταιρεία θα συνεισφέρει €500 στο Ταμείο Ευημερίας της Συντεχνίας.
22. [bookmark: bookmark44]ΔΙΑΡΚΕΙΑ ΣΥΜΒΑΣΗΣ
Η παρούσα Σύμβαση θα έχει διάρκεια ένα χρόνο και θα ισχύει από 1/1/202#-31/12/202#.
Οι Συμβαλλόμενοι

